केंद्र का 6 राज्यों को निर्देश- टेस्टिंग, ट्रीटिंग, ट्रैकिंग और वैक्सीनेशन बढ़ाएं
India Coronavirus Outbreaks - कोरोना के बढ़ते मामलों के बीच केंद्र ने 6 राज्यों को लेटर लिखा है। ये लेटर महाराष्ट्र, गुजरात, तेलंगाना, तमिलनाडु, केरल और कर्नाटक को भेजा गया है
देश में कोरोना के मामले लगातार बढ़ रहे हैं। गुरुवार को कोरोना के 796 मामले सामने आए। बुधवार को 754 मरीज मिले थे। पिछले 4 महीनों में हर दिन मिलने वाले कोरोना मामलों की संख्या 700 से कम ही रही थी। इससे पहले 12 नवंबर को 734 कोरोना मामले मिले थे।
देश में 109 दिनों बाद एक्टिव मामलों की संख्या 5 हजार के पार चली गई है। इस समय देश में कुल 5,026 एक्टिव कोरोना केस हैं।
कोरोना के बढ़ते मामलों के बीच केंद्र ने 6 राज्यों को लेटर लिखा है। ये लेटर महाराष्ट्र, गुजरात, तेलंगाना, तमिलनाडु, केरल और कर्नाटक को भेजा गया है। केंद्र ने इन राज्यों से कोरोना को कंट्रोल करने के लिए कहा है। इसके लिए टेस्टिंग, ट्रीटिंग, ट्रैकिंग और वैक्सीनेशन पर फोकस करने की सलाह दी है।
मार्च में अब तक मिले 6,142 कोरोना मरीज
मार्च महीने में अब तक 6 हजार से ज्यादा कोरोना मरीज मिल चुके हैं। मार्च के पहले हफ्ते में 2082 और दूसरे हफ्ते में 3,264 मरीज सामने आए। इस दौरान पॉजिटिविटी रेट 0.61% रही।
कई विशेषज्ञों का मानना है कि देश में फ्लू के मामले बढ़ने की वजह से कोरोना टेस्टिंग बढ़ी है। इस वजह से कोरोना के मामलों में भी बढ़ोतरी देखी जा रही है।
सभी 6 राज्यों का हाल-
गुजरात-महाराष्ट्र में मिला रिकॉम्बिनेंट वैरिएंट XBB 
गुजरात और महाराष्ट्र में रिकॉम्बिनेंट वैरिएंट XBB का एक सब वैरिएंट मिला है। ये रिकॉम्बिनेंट वैरिएंट ओमिक्रोन के दो सब वैरिएंट से मिलकर बना है। 15 फरवरी के बाद से दोनों राज्यों के ज्यादातर सैंपल्स में यही वैरिएंट मिल रहा है।